บิ๊กตู่ ขอจุฬาราชมนตรี ออกแนวปฏิบัติ วันฮารีรายอ เน้นกันโควิด-19 
บิ๊กตู่ ขอความร่วมมือ สำนักจุฬาราชมนตรี ออกแนวทางปฏิบัติวัน ฮารีรายอ เน้น ป้องกันโควิด-19 ขอพี่น้องไทยมุสลิม วัดอุณหภูมิ-สวมหน้ากากอนามัย-งดใช้น้ำบ่อหรืออ่างใหญ่ร่วมกันวันที่ 29 ก.ค. ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและรมว.กลาโหม แถลงภายหลังการประชุมคณะรัฐมนตรี (ครม.) ถึงวันฮารีรายอ วันที่31 กรกฎาคมนี้ ซึ่งจะมีการรวมตัวละหมาด และจัดเลี้ยงเฉลิมฉลองกัน จะต้องมีการเตือนให้ระมัดระวังในเรื่องของการป้องกันโควิด-19 และความรุนแรงในภาคใต้หรือไม่ว่าได้มีการแจ้งเตือน และขอความร่วมมือไปยังสำนักจุฬาราชมนตรีแล้ว เพื่อให้ออกประกาศแนวทางการปฏิบัติศาสนกิจ และกิจกรรมทางศาสนาไว้แล้ว ให้มีการตรวจวัดอุณหภูมิ สวมหน้ากากอนามัย งดใช้น้ำบ่อหรืออ่างใหญ่ร่วมกัน เพื่อให้เป็นไปตามแนวทางป้องกันการระบาดของโควิด-19 ซึ่งที่ผ่านมา ก็มีการดูแลกันอย่างดีก็ขอให้เข้มงวดต่อไปส่วนเรื่องการป้องกันเหตุรุนแรงในภาคใต้นั้น วันนี้หน่วยงานด้านความมั่นคงในพื้นที่ ได้เข้มงวดอย่างต่อเนื่อง ซึ่งไม่ใช่เฉพาะวันโน้นวันนี้ แต่ได้ทำอย่างต่อเนื่อง และขอร้องประชาชนช่วยเป็นหูเป็นตาให้เจ้าหน้าที่อีกทางหนึ่งด้วย นายกฯ กล่าว
บิ๊กตู่ ขอความร่วมมือ สำนักจุฬาราชมนตรี ออกแนวทางปฏิบัติวัน ฮารีรายอ เน้น ป้องกันโควิด-19 ขอพี่น้องไทยมุสลิม วัดอุณหภูมิ-สวมหน้ากากอนามัย-งดใช้น้ำบ่อหรืออ่างใหญ่ร่วมกัน
โควิด-19,ไวรัสโคโรนา,ประยุทธ์ จันทร์โอชา,ฮารีรายอ,จุฬาราชมนตรี,งดใช้น้ำบ่อร่วมกัน,ปฏิบัติศาสนกิจ,ข่าวทั่วไป